Пѣсма уз вино
Зашто да се ја бринем, 
Зашт' да се печалим, 
Зашт' овај свѣт хрђави 
Јошт горе да кварим?

Та нисам ја дошао 
На овај свѣт бѣли, 
Да у туги несносној 
Вѣк проведем цѣли!

На радост је човѣка 
Створила судбина, 
Зато му је радости 
Поклонила вина.

Зато му је веселе 
Пѣсме дала гласе, 
Да разведри облачне 
Овог свѣта часе.

Нека плаче, ко воли, 
Ја ћу да попѣвам, 
И са старии матејцем 
Ведре прси сгрѣвам.

Куцну ћу се с комшијом 
И с десна и с лѣва, 
Ја ћу њему пѣвати, 
Он нек' ми одпѣва.

1836.

Извор 
Јован Суботић. 1858. Дѣла Јована Субботића. Књига -{I}-. Пѣсне лирске. Карловци. стр. 21-22.

Поезија Јована Суботића